**TEIUS BIKE – IMPREUNA IN NATURA**

**20 AUGUST 2021 – EDITIA I**

**TEIUS BIKE- IMPREUNA IN NATURA, o competitie adresata in special comunitatii teiusene, iubitorilor de natura si sport in aer liber.**

**Acest eveniment este destinat promovarii sportului in masa, cunoasterii imprejurimilor orasului, socializarii in randul tinerilor, noilor provocari si bunei rezistente in acest domeniu .**

**Nu se percepe taxa de participare, iar castigatorii vor fi premiati, in functie de ordinea sosirii la FINISH.**

**REGULAMENT COMPETITIE:**

* Vârsta minimă de participare pentru  traseul de 25 km, este de 16 ani. Persoanele care au mai puțin de 18 ani pot participa pe baza unei declaratii scrise, prin care parintele își dă acordul de inscriere a minorului la concurs, totodata varsta maxima de participare este de 65 ani.
* Fiecare participant va semna o declarație de participare pe propria răspundere, prin care își asuma riscurile pe care le implică participarea la un astfel de eveniment. Participanții își asumă întreaga răspundere, atât pentru starea de sănătate în care se află, pentru securitatea și  
  siguranța lor, cât și pentru accidentarea terților și/sau deteriorarea echipamentului.
* Organizatorii nu își asumă nicio obligație sau responsabilitate în cazul în care un concurent se rănește, se accidentează sau ar avea de suferit în orice alt mod ca urmare a înscrierii și/sau participării la acest concurs.
* Având în vedere faptul că întrecerea se desfașoară parțial în trafic deschis, concurenții trebuie să respecte normele rutiere în vigoare.
* Organizatorul nu își asumă răspunderea pentru distrugerea sau mutarea marcajelor de către terți.

**ÎN TIMPUL CONCURSULUI CONCURENȚII SUNT OBLIGAȚI:**

* SĂ POARTE **CASCA DE PROTECȚIE** ÎN ORICE MOMENT AL CONCURSULUI.
* Să se încadreze în limitele de timp comunicate de organizatori, atât la sosire cât și în punctele de control intermediare.
* Să treacă prin toate punctele de control în ordinea numerotării acestora.
* Să parcurgă traseul în direcția marcată și doar pe traseul marcat, fara a folosi scurtături.
* Să respecte regulile de circulație pe drumurile publice și pe drumurile adiacente. Să folosească biciclete propulsate doar de forța umană si nu biciclete electrice.
* Să fixeze numărul de concurs în fata bicicletei, pe ghidon și să-l păstreze fixat pe toata durata competiției.
* Să urmeze îndrumările comisarilor de traseu și ale organelor de poliție.
* Să anunțe în cel mai apropiat punct de control și comitetul de cursă, situația în care se abandonează competitia.
* Să anunțe în cel mai apropiat punct de control orice eveniment deosebit (accidente, marcaje deteriorate sau lipsă etc) sesizat pe traseu.
* Să respecte mediul înconjurător. Ambalajele de orice fel pot fi aruncate doar în zona punctelor de control .

**CONCURENTUL ESTE DESCALIFICAT ATUNCI CÂND:**

* Nu parcurge în întregime traseul, folosește scurtături, nu trece prin toate punctele de control și/sau nu respectă ordinea acestora.
* Folosește ajutoare din afara concursului (folosirea autovehiculelor sau a motocicletelor) in vederea parcurgerii traseului.
* Mută sau deteriorează cu bună știință marcajele.
* Are un comportament neadecvat față de organizatori și față de ceilalți concurenți.
* Nu respectă mediul înconjurător (aruncă ambalaje pe traseu etc.).
* Descalificările pot fi efectuate și dupa încheierea concursului, în baza fotografiilor și/sau sesizărilor primite de la arbitri sau participanți.

**RECOMANDĂRI:**

* Este bine ca fiecare concurent să aibă asupra lui un minim de echipament care să-l poată ajuta să se descurce cu bicicleta în orice condiții: pelerina pentru vânt și ploaie, mănuși, bandană, bidon pentru apă, ochelari de protecție, telefon mobil, pompa de bicicletă, camera de schimb, petice, lipici, trusă scule multifunctională cu presă de lanț, o ureche de schimbător.
* În principiu, orice concurent ar trebuisă aibă experiență în abordarea traseelor lungi desfasurate, să se poată orienta și descurca în cazul schimbării  
  bruște a condițiilor meteo etc.

**ORGANIZATORII ASIGURĂ:**

* Numărul de concurs
* Puncte de control și puncte de alimentare unde se pot găsi, apă, dulciuri, fructe etc.
* Marcarea traseului;
* Ambulanță (în apropierea punctului de START/FINISH)
* Premii